C 397/39

Offentliggørelse af en ansøgning om godkendelse af en væsentlig ændring af en varespecifikation i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2022/C 397/13)

Denne offentliggørelse giver ret til at gøre indsigelse mod ansøgningen om ændring, jf. artikel 51 i Europa-Parlamentets og Rådets forordning (EU) nr. 1151/2012 (1), senest tre måneder efter datoen for offentliggørelsen af denne meddelelse.

ANSØGNING OM GODKENDELSE AF EN VÆSENTLIG ÆNDRING AF VARESPECIFIKATIONEN FOR EN BESKYTTET OPRINDELSESBETEGNELSE ELLER EN BESKYTTET GEOGRAFISK BETEGNELSE

Ansøgning om godkendelse af en ændring, jf. artikel 53, stk. 2, første afsnit, i forordning (EU) nr. 1151/2012

»Estepa«

EU-nr.: PDO-ES-0341-AM02 — 15.11.2021

BOB (X) BGB ( )

1. Ansøgende sammenslutning og legitim interesse

Consejo Regulador de la Denominación de Origen Protegida »Estepa« [Kontrolinstans for den beskyttede oprindelsesbetegnelse »Estepa«] Adresse: Polígono Industrial Sierra Sur, Avda. del Mantecado 7, 41560 Estepa (Sevilla), tlf.: 955912630–607436353, E-mailadresse: secretaria@doestepa.es

Kontrolorganet for den beskyttede oprindelsesbetegnelse »Estepa« har retsevne og en legitim interesse i at indgive denne ændringsansøgning i overensstemmelse med artikel 13, stk. 2, litra a), i den andalusiske regerings lov nr. 2/2011 af 25. marts 2011 om fiskeri og fødevarekvalitet.

2. Medlemsstat eller tredjeland

Spanien

3. Afsnit i varespecifikationen, som berøres af ændringen

☐ Produktets betegnelse

☒ Beskrivelse af produktet

☒ Geografisk område

☒ Bevis for oprindelse

☒ Produktionsmetode

☐ Tilknytning

☐ Mærkning

☐ Andet

4. Type ændring(er)

☒ Ændring — der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 — af varespecifikationen for en registreret BOB eller BGB.

☐ Ændring — der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 — af varespecifikationen for en registreret BOB eller BGB, for hvilken der ikke er offentliggjort et enhedsdokument (eller tilsvarende)

5. Ændring(er)

5.1. Afsnit B. Fysiske-kemiske og organoleptiske egenskaber ved olierne i varespecifikationen og punkt 3.2 i enhedsdokumentet, Beskrivelse af produktet med betegnelsen i punkt 1, ændres således:

— Tilføjelse af analysemetode K268.

K270 eller K268: ≤ 0,18

Begrundelse:

Analysemetode K268 bør betragtes som ækvivalent med K270, som er den metode, der for øjeblikket henvises til i varespecifikationen, i overensstemmelse med Kommissionens forordning (EØF) nr. 2568/91 af 11. juli 1991 om kendetegnene ved olivenolie og olie af olivenpresserester og de relevante analysemetoder (2).

— Tilføjelse af værdierne 2/1, 2/2, 2/6, 3/1, 3/2, 3/6, 4/1, 4/2, 4/3, 4/4, 4/5, 4/6, 4/7, 4/8, 4/9, 4/10, 5/1, 5/2, 5/3, 5/4, 5/5, 5/6, 5/7, 5/8, 5/9, 5/10, 6/1, 6/2, 6/3, 6/4, 6/5, 6/6, 6/7, 6/8, 6/9, 6/10, 7/1, 7/2, 7/3, 7/4, 7/5, 7/6, 7/7, 7/8, 7/9 og 7/10 på BTB-skalaen.

Begrundelse:

Indførelsen af disse nye værdier tilpasser varespecifikationen, så den dækker de ekstra jomfruolivenolier, der nu produceres i det geografiske område »Estepa« (BOB) på grund af nye plantager og klimaændringer, og som er af fremragende kvalitet, men som i øjeblikket ikke indgår i farveintervallet og derfor ikke kan anvende betegnelsen.

— Nye måleenheder for polyvalente fenoler og tocopheroler og korrekt definition af analysemetoderne.

Polyvalente fenoler: ≥ 405 mg/kg for alle olier, bortset fra den olie, der udelukkende fremstilles af sorten Arbequina, hvor kravet er ≥ 250 mg/kg.

Tocopheroler: ≤ 261,1 mg/kg.

Analysemetoder.

Polyvalente fenoler: væskekromatografi med ultraviolet detektion med diodearray (mg/kg) eller kolorimetri ved hjælp af ultraviolet spektrofotometri målt i mg/kg kaffesyre.

Tocopheroler: væskekromatografi med fluorescensdetektion (mg/kg).

Begrundelse:

Den nuværende måleenhed for polyvalente fenoler og tocopheroler, ppm, erstattes af den tilsvarende mg/kg, som er den måleenhed, der er mest almindeligt anvendt i lovgivning og videnskabelig litteratur.

— Justering af den procentvise andel af olivensorter i olie, der er en blanding af Hojiblanca, Arbequina, Manzanilla, Picual og Lechín de Sevilla.

Ordlyden i den nuværende varespecifikation:

— Hojiblanca, Arbequina, Manzanilla, Picual og Lechín de Sevilla: — Hojiblanca: minimum 35 % — Arbequina: minimum 15 % — andre sorter: 5 % eller derover.

Ændret varespecifikation:

— Hojiblanca, Arbequina, Manzanilla, Picual og Lechín de Sevilla:

Oliven af sorten Hojiblanca, der udelukkende høstes i november, skal udgøre mindst 35 %.

Begrundelse:

Den nuværende minimumsprocentdel af de sekundære sorter (Arbequina, Manzanilla, Picual og Lechín) bør udgå på grund af deres begrænsede indvirkning på oliens organoleptiske egenskaber og vanskelighederne ved at kontrollere overholdelsen. Den tidlige høst af Hojiblanca-oliven i november og det forhold, at denne sort udgør mere end 35 % af blandingen, er afgørende for oliens egenskaber. De øvrige sorter tilføjer blot aromatiske nuancer.

5.2. Afsnit C. Geografisk område i varespecifikationen og punkt 4 i enhedsdokumentet, Præcis afgrænsning af det geografiske område, ændres således:

Det geografiske område udvides ved at tilføje en nabokommune, Martín de la Jara, og en række matrikelpolygoner i kommunerne Écija (33, 34, 35, 36, 37 og 38) og Osuna (17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 96, 97, 102, 104 og 105).

Begrundelse:

Det geografiske område for den beskyttede oprindelsesbetegnelse »Estepa« bør udvides, da de oliventræssorter, der dyrkes i de pågældende kommuner, og deres klima-, jordbunds- og dyrkningsforhold svarer til forholdene i det eksisterende område, således at årsagssammenhængen og egenskaberne ved ekstra jomfruolivenolie med den beskyttede oprindelsesbetegnelse »Estepa« kan bibeholdes.

5.3. I afsnit D. Dokumentation for, at produktet har oprindelse i det område, der er omfattet af varespecifikationen, foretages følgende ændringer:

I punkt 1, tredje afsnit, ændres formuleringen »Inden og i løbet af produktionsåret« til »I løbet af året...«.

I punkt 4, fjerde afsnit, ændres formuleringen »godkendelse udstedt af laboratoriet« til den mere korrekte formulering »godkendelse udstedt af det kvalitetsansvarlige personale eller af møllens ledelse«.

Desuden erstattes femte og sjette afsnit som følger, da den eksisterende tekst beskriver processer, der omfatter en række papirbaserede opgaver, som blev anvendt, da IT-systemet og sporbarhedsmetoderne var mindre avancerede og digitaliserede:

»Kvalitets- og laboratorieafdelingen bestemmer partiets sammensætning, som skal angive antallet af kg for hver reference i partiet. Overførslen af hvert parti fra møllen til pakkevirksomheden registreres i et elektronisk sporbarhedssystem. For at sikre sporbarhed registreres placering, identifikation, registrering og mærkning af ekstra jomfruolivenolie i den kombinerede mølle- og pakkevanlægs lagre ved hjælp af en elektronisk sporbarhedsprocedure.«

I punkt 5 ændres »antallet af certificeringsmærker udstedt af kontrolorganet...« til »antallet af certificeringsmærker, der er udstedt eller tildelt af kontrolorganet...«.

5.4. Følgende undtagelser fra reglerne bør tilføjes i afsnit E. Produktionsmetode, a.1) Høst i varespecifikationen:

Ordlyden i den nuværende varespecifikation:

Høsten kan forlænges til den 30. december for Arbequina-oliven og til den 15. januar for de øvrige sorter.

Ændret varespecifikation:

Høsten finder sted indtil den 30. december for Arbequina-oliven og indtil den 15. januar for de øvrige sorter. Denne periode kan forlænges til den 31. januar, hvis vejrforholdene forhindrer høst, eller hvis en drastisk forøgelse af høstens størrelse betyder, at det ikke er muligt at overholde de fastsatte frister. Kontrolorganet skal godkende enhver forlængelse af olivenhøstperioden og underrette alle erhvervsdrivende.

Begrundelse:

Olivenhøstperioden bør forlænges til den 31. januar, da det er blevet fastslået, at det er muligt fortsat at producere ekstra jomfruolivenolie af den kvalitet og de fysisk-kemiske og organoleptiske egenskaber, der kræves i henhold til varespecifikationen, med oliven høstet indtil denne dato. Det er op til kontrolorganet at godkende en sådan forlængelse, hvis vejrforholdene forhindrer høst, eller hvis der sker en drastisk forøgelse af høstens størrelse, og alle erhvervsdrivende skal underrettes på forhånd.

ENHEDSDOKUMENT

»Estepa«

EU-nr.: PDO-ES-0341-AM02 — 15.11.2021

BOB (X) BGB ( )

1. BETEGNELSE [på BOB eller BGB]

»Estepa«

2. Medlemsstat eller tredjeland

Spanien

3. Beskrivelse af landbrugsproduktet eller fødevaren

3.1. Produkttype

Kategori 1.5. Fedtstoffer (smør, margarine, olie m.m.)

3.2. Beskrivelse af produktet med betegnelsen i punkt 1

Ekstra jomfruolivenolie, udvundet af oliventræets frugt (Olea europea L.), fremstilles i følgende fire typer ekstra jomfruolivenolie:

— Hojiblanca, Arbequina, Manzanilla, Picual og Lechín de Sevilla

— Hojiblanca og Arbequina

— Hojiblanca

— Arbequina.

Ekstra jomfruolivenolien fremstilles udelukkende ved hjælp af mekaniske eller fysiske metoder, som ikke medfører nogen ændring af olien, og som bevarer smagen, aromaen og egenskaberne ved den frugt, den udvindes af.

Olivenfrugterne er godkendte sorter plukket direkte fra træet, når de er så tilpas modne, at olien sikres sine specielle egenskaber.

Oprindelsesbetegnelsen må kun anvendes for ekstra jomfruolivenolie, der efter lagring i kældre opfylder følgende krav:

Medianen for den frugtagtige smag ≥ 4,5

Median for bitterhed: ≥ 3 og ≤ 6

Median for skarphed: ≥ 3 og ≤ 6

Surhedsgrad (%): ≤ 0,3

Peroxidtal (mEq O2/kg): ≤ 15

Ultraviolet absorption (K270 eller K268): ≤ 0,18 mEq aktiv ilt pr. kg olie

Naturlige antioxidanter, polyvalente fenoler (% kaffesyre): ≥ 405 (mg/kg)

Naturlige antioxidanter, polyvalente fenoler (% kaffesyre) af Arbequina-oliven: ≥ 250 (mg/kg)

Oxidativ stabilitet (Rancimat-system) målt i timer (med en lufttilstrømning på 10 l/t ved 100 °C eller 120 °C): ≥ 43,6 t ved 100 °C og ≥ 7 ved 120 °C

Tocopheroler: ≤ 261,1 mg/kg.

Oliens farve kan variere mellem følgende værdier på BTB-skalaen: 2/1, 2/2, 2/3, 2/4, 2/5, 2/6, 3/1, 3/2, 3/3, 3/4, 3/5, 3/6, 4/1, 4/2, 4/3, 4/4, 4/5, 4/6, 4/7, 4/8, 4/9, 4/10, 5/1, 5/2, 5/3, 5/4, 5/5, 5/6, 5/7, 5/8, 5/9, 5/10, 6/1, 6/2, 6/3, 6/4, 6/5, 6/6, 6/7, 6/8, 6/9, 6/10, 7/1, 7/2, 7/3, 7/4, 7/5, 7/6, 7/7, 7/8, 7/9 og 7/10.

Som følge af den tidlige høst har disse olier en frugtagtig karakter af umodne snarere end modne oliven, som generelt ligger mellem grøn og moden.

Afhængigt af olivensorterne har de beskyttede olier forskellige egenskaber:

— Hojiblanca, Arbequina, Manzanilla, Picual og Lechín de Sevilla

Oliven af sorten Hojiblanca, der udelukkende høstes i november, skal udgøre mindst 35 %.

Denne olie har en frugtagtig smag af grønne, umodne oliven med en middel intensitet. Olien er bitter og pikant, hvilket er karakteristisk for olier fremstillet i begyndelsen af sæsonen.

— Hojiblanca og Arbequina

Olien indeholder mellem 20 % og 80 % af sorten Hojiblanca og mellem 80 % og 20 % af sorten Arbequina.

Denne sort har en frugtagtig smag af grønne, umodne oliven. Olien er bitter og pikant, hvilket er karakteristisk for olier fremstillet i begyndelsen af sæsonen.

— Hojiblanca

Olien indeholder 100 % Hojiblanca.

Denne sort har en frugtagtig smag af grønne, umodne oliven.

Olien er bitter og pikant, hvilket er karakteristisk for olier fremstillet i begyndelsen af sæsonen.

— Arbequina

Olien indeholder 100 % Arbequina.

»Ekstra« jomfruolivenolien Arbequina med den beskyttede oprindelsesbetegnelse »Estepa« har en frugtagtig smag af grønne, umodne oliven, der giver en bitter og skarp smag.

3.3. Foder (kun for animalske produkter) og råvarer (kun for forarbejdede produkter)

Ikke relevant.

3.4. Specifikke etaper af produktionen, som skal finde sted i det afgrænsede geografiske område

Dyrkning og oliefremstilling.

3.5. Særlige regler for udskæring, rivning eller emballering osv. af det produkt, som betegnelsen henviser til

Ikke relevant.

3.6. Særlige regler for mærkning af det produkt, som betegnelsen henviser til

Etiketterne eller kontroletiketterne skal være forsynet med angivelsen af den beskyttede oprindelsesbetegnelse »Estepa« [»Denominación de Origen Protegida ‘Estepa«].

Salgsetiketterne, der er forskellige for hver enkelt registrerede virksomhed, skal godkendes af kontrolorganet.

Alle former for emballage med olie til forbrug markedsføres med garanteret segl og nummererede etiketter eller kontroletiketter, der er udstedt af kontrolorganet i overensstemmelse med håndbogen i kvalitet og fremgangsmåde; de påføres på de registrerede lagre, oliemøller eller emballeringsvirksomheder på en sådan måde, at de ikke kan genbruges.

4. Kort angivelse af det geografiske områdes afgrænsning

Området omfatter 12 hele kommuner i provinsen Sevilla — Aguadulce, Badolatosa, Casariche, Estepa, Gilena, Herrera, Lora de Estepa, Marinaleda, Pedrera, La Roda de Andalucía, El Rubio og Martín de Jara — ud over matrikelpolygonerne 33-38 i kommunen Écija, polygonerne 17-33, 96, 97, 102, 104 og 105 i kommunen Osuna samt jord i en kommune i provinsen Córdoba: Puente Genil, helt præcist det område, der kendes som Miragenil.

5. Tilknytning til det geografiske område

5.1. Det geografiske områdes egenart

Den rige kalkholdige jord i dette geografiske område og vandmangelen i Estepa samt kontinentalklimaet med milde somre og kolde vintre gør, at olivenfrugterne modner hurtigere.

Undersøgelser viser, at denne type jord fremmer en højere koncentration af antioxidanter, der er af særlig interesse ud fra et ernæringsmæssigt synspunkt: tocopheroler, især alfa-tocopherol, som er langt den vigtigste antioxidant (> 90 %).

Under disse geografiske forhold, hvor en stor del af olivenlundene producerer spiseoliven — omkring 30 % af den samlede produktion går til spiseoliven — høstes der meget tidligt. Dette skyldes først og fremmest klima- og jordbundsforholdene, der gør at olivenfrugterne modner hurtigere. Desuden er der ingen pause mellem høstperioderne, da høst af spiseoliven, som starter i september, overlapper eller sker direkte i forlængelse af høsten af oliven til olivenolie.

Disse forhold skaber olivenolier med kemiske og organoleptiske nuanceforskelle.

5.2. Produktets egenart

— Olivenolier med BOB »Estepa« er karakteriseret ved en særlig bitterhed med en median mellem 3 og 6.

— Deres frugtagtige karakter er uovertruffen, over 4,5, hvilket er et af de højeste krav i Den Europæiske Union.

— De har et højt indhold af fenoler i forhold til andre eller lignende olier fra andre områder.

— En høj oxidativ stabilitet.

— Og en høj koncentration af pigmenter, navnlig klorofyl og karotin (BTB-skalaen).

5.3. Sammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

To faktorer gør sig gældende, nemlig den naturlige faktor (økosystemet) og den menneskelige faktor. Disse to agrologiske faktorer har medført en højere procentdel af polyvalente fenoler og tocopheroler, jf. specifikationen.

Dette skyldes, at det er et område, hvor jordbunden har et lavt indhold af organisk stof, men er meget kalkholdig. Dette er afgørende for valget af afgrøder, nemlig oliventræer og andre hårdføre planter, som har tilpasset sig bedre end nogen andre til disse jordbundsforhold. 95 % af landbrugsjorden i Estepa er derfor beplantet med oliventræer.

Der er et stort antal af oliventræer af sorten Hojiblanca, men også andre kendte sorter. Det kalkede terræn giver olivenolien en meget mere frugtagtig smag, hvilket er helt specielt for olivenolier fra dette område.

På baggrund af undersøgelser er det bevist, at denne type kalkholdig jord skaber en større koncentration af tocopheroler, en særlig antioxidant, som har en vigtig ernæringsmæssig betydning.

En anden naturlig og karakteriserende faktor for vores olivenolier, er de lokale klimatiske forhold. Vandmanglen i området Estepa giver olien en mere bitter smag, som den samme type olivenolie fra andre områder ikke har.

Den ringe nedbørsmængde og de milde somre i forhold til andre grænseområder med kontinentalt klima gør, at olivenfrugterne modner hurtigere, og det er derfor nødvendigt at fremskynde høsten.

Den menneskelige faktor spiller en også afgørende rolle. Den menneskelige faktor spiller en også afgørende rolle. Traditionelt set produceres en stor del af olivenfrugterne i området Estepa som spiseoliven, og omkring 30 % af den samlede produktion går således til spiseolivenindustrien Olivenfrugterne høstes tidligere end noget andet sted i verden som følge af klima- og jordbundsforholdene, der gør, at olivenfrugterne modner hurtigere. Desuden er der ingen pause mellem høstperioderne, da høsten af spiseoliven, som starter i september, overlapper eller følger direkte i forlængelse af høsten af oliven til olivenolie.

Disse forhold skaber olivenolier med kemiske og organoleptiske nuanceforskelle.

Henvisning til offentliggørelsen af produktspecifikationen

https://juntadeandalucia.es/export/drupaljda/PliegoEstepamodificado2.pdf

eller ved at gå direkte ind på startsiden for Andalusiens kontor for landbrug, fiskeri og udvikling af landdistrikter (https://www.juntadeandalucia.es/organismos/agriculturaganaderiapescaydesarrollosostenible.html) og følge stien: Areas de actividad [»Aktivitetsområder«], derpå Industrias y Cadena Agroalimentarias [»Fødevareindustri og fødevarekæde«], derpå Calidad [»Kvalitet«], derpå Denominaciones de Calidad [»Kvalitetsbetegnelser«] og endelig Aceite de Oliva Virgen Extra [»Ekstra jomfruolivenolie«].

(1) EUT L 343 af 14.12.2012, s. 1.

(2) EFT L 248 af 5.9.1991, s. 1.